Markė (Italija)

Markė () – centrinės Italijos regionas. Ribojasi su Emilija-Romanija ir Toskana šiaurėje, Adrijos jūra rytuose, Abruciu bei Lacijumi pietuose ir Umbrija vakaruose. Regione gyvena beveik 1,5 mln. žmonių, sostinė – Ankona.

 Istorija 
IV a. pr. m. e. didžiąją Markės srities dalį kolonizavo tremtiniai iš Graikijos. Ankstyvaisiais viduramžiais sritis žymėjo Šventosios Romos imperijos pakraštį. Taip kilo dabartinis srities pavadinimas (march reiškė pasienį). Sritis labai suklestėjo XV a. valdant Federikui da Montefeltrui, kurio rūmai Urbine tapo vienu svarbiausių Europoje kultūros centru.


 Geografija 
Markės vidurinė ir vakarinė dalis kalnuota, ją užima Umbrijos‑Markės Apeninai (aukštis iki 2476 m, Vetorės kalnas Sibilinių masyve). Rytuose, prie Adrijos jūros plyti siaura pajūrio žemuma. Šiaurės vakarinėje ir vakarinėje dalyje yra karstinių reljefo formų, daug karstinių urvų, iš jų ilgiausias – Frasazio urvas, giliausias – Tesarės urvas.

Klimatas mediteraninis. Daug upių, giliais slėniais jos teka į Adrijos jūrą; didžiausios upės: Metauras, Čezanas, Ezinas, Potenca, Kjentis, Trontas. Aukštupiuose šios upės daug kur teka siaurais slėniais, kanjonais, o žemupiuose sudaro derlingas salpas. Dirvožemiai kalnuose kalciažemiai ir rudžemiai, kalnų slėniuose – verstžemiai, rytinėje dalyje – pradžiažemiai.

 Didžiausi miestai 
Miestai, turintys daugiau nei 30 tūkst. gyventojų:
Nr. Savivaldybė  Provincija  Gyv. skaičius 1  Ankona  Ankonos provincija  103 030 2  Pezaras  Pezaro ir Urbino provincija  94 929 3  Fanas  Pezaro ir Urbino provincija  64 160 4  Askolis-Pičenas  Askoli Pičeno provincija  50 858 5  Sen Benedeto prie Tronto  Askoli Pičeno provincija  48 208 6  Senigalija  Ankonos provincija  45 259 7  Mačerata  Maceratos provincija  43 008 8  Čivitanova Markė  Maceratos provincija  40 919 9  Džezis  Ankonos provincija  40 689 10  Fermas  Fermo provincija  37 973 11  Ozimas  Ankonos provincija  34 195 12  Fabrianas  Ankonos provincija  31 924

 Šaltiniai 

Kategorija:Italijos regionai